潘頓睇到流口水 周同學要贏就快脆
2024年04月18日 10:37
東網電視
更多新聞短片
希斯(中)與周俊樂(右)睇「快快盈」操後神態時,潘頓(左)也被吸引睇埋一份。
今早為希廐出戰周末沙田賽事的參戰馬試跑課期,搏殺動態可用浪接浪來形容,「太陽之子」、「實力哥」及「飲杯」分別由楊明綸、田泰安同潘頓親自主試,鏡頭已夠吸睛,但論矚目程度首推周俊樂過檔的「快快盈」,事關當人馬完成快跳操練後,倉主希斯到機坪接馬之餘,仲特登捉住樂仔一齊仄視馬匹操後神態,顯得躊躇滿志,期間連操完「飲杯」的潘頓也停低,忍唔住睇埋一份,仲流到成地都係口水。
值得一提,「快快盈」近4戰愈輸愈近,同時末段俱能交出穩定追勢,證明已適應水土,上場出戰泥地1650米,如非450米處受困而未能望空,必然可追得更近,今次交由周同學執韁續爭同程,配搭充滿新鮮感,令人憧憬,觀乎騎練季內合作僅11次,已獲3冠1季,合作績佳,且看兩人能否繼續錄得「盈」利?